b"\n_START_ARTICLE_\nSo You Think You Can Dance\n_START_SECTION_\nAudition\n_START_PARAGRAPH_\nSo You Think You Can Dance holder audition i flere byer hvert \xc3\xa5r for \xc3\xa5 s\xc3\xb8ke etter USAs favorittdanser. Om dommerne er veldig begeistret, f\xc3\xa5r danserne en gratisbillett til Hollywood (sesong 1) eller Las Vegas (sesong 2-8) der de f\xc3\xa5r nye utfordringer, om dommerne ikke er s\xc3\xa5 begeistret, blir danserne sendt hjem, men om dommerne ikke er helt sikker, blir danserne sendt til en ekstra runde der de m\xc3\xa5 utf\xc3\xb8re en koreografi, s\xc3\xa5 kan dommerne bestemme derfra om danserne er god nok til \xc3\xa5 g\xc3\xa5 videre til Hollywood eller Las Vegas-uken._NEWLINE_I 8 sesonger har det blitt holdt auditions i Chicago, Illinois, New York City, New York, Los Angeles, California, Charleston, S\xc3\xb8r-Carolina, Atlanta, Georgia, Dallas, Texas, Salt Lake City, Utah, Washington, D.C., Milwaukee, Wisconsin, Brooklyn, New York, Miami, Florida, Denver, Colorado, Memphis, Tennessee, Seattle, Washington, Boston, Massachusetts, New Orleans, Lousiana, Phoenix, Arizona og Nashville, Tennessee.\n_START_SECTION_\nHollywood og Las Vegas-uke\n_START_PARAGRAPH_\nOm danserne klarer \xc3\xa5 kvalifisere seg fra audition, g\xc3\xa5r de videre til en uke med masse koreografier og utfordringer. Mange dansere blir eliminert etter hver utfordring. Denne uken skal dommerne bestemme hvem som blir med videre til direktesendingene._NEWLINE_I sesong 1 ble denne uken holdt i Hollywood i Los Angeles. Til denne uken ble det kun plukket ut 50 dansere; 25 mannlige og 25 kvinnelige. De m\xc3\xa5tte danse salsa, jazz, hiphop, moderne og samba. Til slutt plukket dommerne ut de 6 beste mannlige og 6 beste kvinnelige danserne._NEWLINE_I sesong 2 ble utfordringsuken holdt p\xc3\xa5 Aladdin Hotell i Las Vegas, Nevada. Denne sesongen var det 116 deltagere p\xc3\xa5 Las Vegas-uken. Danserne m\xc3\xa5tte gjennom hiphop, samba, moderne, jazz og til slutt en solo der danserne fikk velge egen musikk og koreografi. Til slutt plukket dommerne ut de 10 beste mannlige og 10 beste kvinnelige danserne. Det ble plukket ut 20 dansere hver sesong fram til sesong 7._NEWLINE_I sesong 3 ble Las Vegas-uken holdt p\xc3\xa5 Aladdin Hotell, som forrige sesong. Danserne m\xc3\xa5tte gjennom hiphop, samba, moderne, en selvlaget solo og en spesiell utfordring der danserne ble delt inn i grupper, og fikk tildelt en CD med musikk de skulle fremf\xc3\xb8re en dans foran dommerne til. Danserne hadde en kveld/natt p\xc3\xa5 \xc3\xa5 lage dansen, og m\xc3\xa5tte fremf\xc3\xb8re den neste morgen. Deretter ble topp 20 plukket ut._NEWLINE_I sesong 4 ble Las Vegas-uken holdt p\xc3\xa5 Planet Hollywood Resort & Casino, og blir holdt der enda. Danserne m\xc3\xa5tte gjennom en selvvalgt solo, hiphop, musikaldans, foxtrot, gruppekoreografi som forrige sesong, moderne og til slutt enda en selvvalgt solo. Deretter ble topp 20 plukket ut._NEWLINE_I sesong 5 m\xc3\xa5tte danserne gjennom en selvvalgt solo, hiphop, vals, jazz, en gruppekoreografi, moderne, en musikaldans for  guttene, en musikaldans for jentene og til slutt, enda en selvvalgt solo. I sesong 6 m\xc3\xa5tte danserne gjennom en selvvalgt solo, hiphop, cha-cha, jazz, en gruppekoreografi, moderne, en musikaldans for guttene, en musikaldans for jentene, og til slutt en selvvalgt solo for \xc3\xa5 gi et siste inntrykk f\xc3\xb8r utvalgene._NEWLINE_I sesong 7 m\xc3\xa5tte danserne gjennom hiphop, cha-cha, musikaldans, en gruppekoreografi, moderne og en siste solodans til slutt for \xc3\xa5 gi siste inntrykk f\xc3\xb8r dommerne plukket ut toppdanserne. I sesong 7 hadde produsentene valgt \xc3\xa5 kun plukke ut 10 finalister, 5 jenter og 5 gutter, og at de skulle f\xc3\xa5 danse med s\xc3\xa5kalte \xc2\xaball-stars\xc2\xbb p\xc3\xa5 direktesendingene. Da dommerne skulle velge mellom Robert Ronald og Billy Bell p\xc3\xa5 slutten av Vegas-uken, klarte de ikke \xc3\xa5 velge, og tok begge med videre. Da ble programmet forlenget med en uke, da det var 11 dansere totalt p\xc3\xa5 direktesendingene._NEWLINE_I sesong 8 m\xc3\xa5tte danserne gjennom hiphop, musikaldans, jive, en gruppekoreografi, moderne og en solodans. Etter dette, plukket dommerne ut de topp 20 danserne, 10 mannlige og 10 kvinnelige, likt sesong 1-6.\n_START_SECTION_\nPersonell\n_START_PARAGRAPH_\nSo You Think You Can Dance begynte med Lauren S\xc3\xa1nchez som programleder og Nigel Lythgoe som fast dommer sammen med Mary Murphy, Dan Karaty, Mia Michaels og Brian Friedman som roterende gjestedommere. Det var til sammen 4 dommere hver direktesending._NEWLINE_Den andre sesongen ble S\xc3\xa1nchez erstattet av skuespilleren Cat Deeley, fordi S\xc3\xa1nchez skulle ha sitt andre barn. Lythgoe var fortsatt fast dommer, mens gjestedommerne roterte rundt Mary Murphy, Dan Karaty, Shane Sparks, Mia Michaels, Cicely Bradley, Olisa Thompson, Brian Friedman og Jean-Marc G\xc3\xa9n\xc3\xa9reux. Det var 3 eller 4 dommere til sammen hver direktesending._NEWLINE_Den tredje sesongen var fortsatt Cat Deeley programleder, men Mary Murphy ble med Lythgoe som fast dommer p\xc3\xa5 direktesendingene, og det var kun \xc3\xa9n gjestedommer hver uke bortsett fra finalen. Gjestedommerne roterte rundt Dan Karaty, Mia Michaels, Debbie Allen, Adam Shankman, Wade Robson og Shane Sparks._NEWLINE_Den fjerde sesongen var fortsatt Deeley programleder, og er dette fortsatt. Den fjerde sesongen var Lythgoe og Murphy faste dommere. Det var kun \xc3\xa9n gjestedommer hver direktesending, bortsett fra finalen, som forrige sesong. Gjestedommerne i sesong 4 roterte rundt Dan Karaty, Mia Michaels, Adam Shankman, Nappytabs, Lil' C, Toni Basil, Mandy Moore og Debbie Allen._NEWLINE_Den femte sesongen var fortsatt Lythgoe og Murphy var faste dommere, og det var ogs\xc3\xa5 kun \xc3\xa9n gjestedommer hver direktesending, bortsett fra finalen, likt sesong 3 og 4. Gjestedommerne sesong 5 roterte rundt Adam Shankman, Lil' C, Toni Basil, Mia Michaels, Tyce Diorio, Debbie Allen og Ellen DeGeneres._NEWLINE_Den sjette sesongen var fortsatt Lythgoe og Murphy var faste dommere p\xc3\xa5 auditionene, og det var en eller to gjestedommere p\xc3\xa5 hver audition. Alle ukene unntatt finalen var det kun faste dommere, det vil si Lythgoe, Murphy og ny fast dommer, Adam Shankman. I finalen var det 3 gjestedommere, Debbie Allen, Tyce Diorio og Lil' C._NEWLINE_Den sjuende sesongen var fortsatt Lythgoe var fast dommer p\xc3\xa5 auditionene, og det var to eller tre gjestedommere p\xc3\xa5 hver audition.  P\xc3\xa5 direktesendingene ble Murphy erstattet av Mia Michaels som fast dommer, fordi Murphy valgte \xc3\xa5 ta pause. Adam Shankman var ogs\xc3\xa5 fast dommer denne sesongen, og det var ingen gjestedommere de fem f\xc3\xb8rste ukene. Den sjette til niende uken var Kenny Ortega, Toni Redpath, Tyce Diorio og Stacey Tookey roterende gjestedommere._NEWLINE_Den \xc3\xa5ttende sesongen holder fortsatt p\xc3\xa5 \xc3\xa5 bli sendt. Nigel Lythgoe er fortsatt fast dommer, men p\xc3\xa5 grunn av at Mia Michaels m\xc3\xa5tte fjerne skjoldkjertelkreft, ble hun erstattet av Mary Murphy. Gjestedommere som har v\xc3\xa6rt med forel\xc3\xb8pig er Tyce Diorio, Toni Redpath, Lil' C, Jason Gilkison, Robin Antin, Debbie Allen, Megan Mullally og Debbie Reynolds. Nigel Lythgoe har avsl\xc3\xb8rt at noen av de kommende gjestedommerne for sesong 8 er will.i.am, Lady Gaga og Kristin Chenoweth."